Aleksei Savrasov

**Aleksei Kondratjevitš Savrasov** (; 24. toukokuuta (J: 12. toukokuuta) 1830 Moskova – 8. lokakuuta (J: 26. syyskuuta) 1897 Moskova) oli venäläinen maisemamaalari ja *lyyrisen maiseman* tyylin perustaja.

## Elämäkerta
Savrasov syntyi kauppiasperheeseen. Hän alkoi piirtää aikaisin ja 1838 hän kirjautui Moskovan maalaus-, veisto- ja rakennustaiteen opistoon professori Rabusin oppiin, josta valmistui 1860, ja alkoi heti erikoistua maisemamaalaukseen.

Vuonna 1852 hän matkusti Ukrainaan. Sen jälkeen vuonna 1854 hän muutti Pietarin naapuriin suuriruhtinas Maria Nikolajevnan, keisarillisen taideakatemian presidentin, kutsusta. Vuonna 1857 Savrasovista tuli Moskovan maalaus-, veisto- ja rakennustaiteen opiston opettaja. Hänen parhaat oppilaansa, Isaak Levitan ja Konstantin Korovin, muistivat hänet ihailulla ja kiitollisuudella.

Vuonna 1857 hän nai Sophia Karlovna Hertzin, taidehistorioitsija K. Hertzin sisaren. Heidän kodissaan he viihdyttivät taiteilijoita ja keräilijöitä, muun muassa Pavel Tretjakovia. Savrasovista tuli erityisen läheinen Vasili Perovin kanssa. Perov auttoi häntä maalaamalla veneenuittajat maalaukseen *Volga Jurjevetsissä*, Savrasov maalasi maiseman Perovin teoksiin *Linnunpyytäjä* ja *Metsästäjät Bivouacissa*.

1860-luvulla hän matkusti Englantiin vieraillakseen Maailmannäyttelyssä ja Sveitsiin. Hän kirjoitti yhdessä kirjeessään "kukaan akateemikko ei voi kehittää taiteilijaa kuin tämä maailmannäyttely*"*. Häneen kaikkein voimakkaimmin vaikuttaneet taidemaalarit olivat brittiläinen John Constable ja sveitsiläinen Alexandre Calame.

*Mustavarikset ovat palanneet* vuodelta 1871 on monien kriitikoiden mielestä Savrasovin uran kohokohta. Käyttäen tavallista, melkeinpä triviaalia, kohtausta lintujen kotiinpaluusta, ja äärimmäisen yksinkertaista maisemaa, Savrasov emotionaalisesti esitti luonnon muutoksen talvesta kevääksi. Se oli uudenaikainen *lyyrinen maisema* -maalaus. Maalaus toi hänelle mainetta.

Vuonna 1870 hän liittyi Vaeltajiin.

Vuonna 1871 Savrasovin taiteessa oli kriisi hänen tyttärensä kuoleman johdosta. Tämä henkilökohtaisen elämän onnettomuus ja mahdollisesti hänen tyytymättömyytensä taiteelliseen uraansa johti hänen elämänsä tragediaan, alkoholismiin. Kaikki hänen ystäviensä ja sukulaistensa yritykset hänen auttamisekseen olivat turhia.

Elämänsä viimeiset vuodet Savrasov vietti köyhyydessä, vaeltaen suojasta toiseen. Vain Moskovan maalaus-, veisto- ja rakennustaiteen opiston ovimies ja Tretjakovin gallerian perustaja Pavel Tretjakov olivat läsnä hänen hautajaisissaan 1897.

## Galleria

Image:Savrasov vid na cremlin.JPG|Näkymä Kremlistä Krymsky-sillalta koleassa säässä (1851).
Image:Savrasov oraninienbaum.JPG|Näkymä Oranienbaumin naapurista (1854).
Image:Savrasov river and fisher.JPG|Maisema, jossa joki ja onkija (1859).
Image:Alexej Kondratjewitsch Sawrassow 001.jpg|Maalaismainen näkymä (1867).
Image:Savrasov winter night.JPG|Talviyö (1869).
Image:Alexej Kondratjewitsch Sawrassow 002.jpg|Talvi (1870).
Image:Savrasov zakat nadbolotom.jpg|Auringonlasku suolla, (1871)
Image:Savrasov pascher monastery.JPG|Petšerski-luostari lähellä Nižni Novgorodia (1871).
Image:Sukharev Tower in Moscow (Savrasov, 1872).jpg|Suharevin torni (1872).
Image:Savrasov rainbow.JPG|Sateenkaari (1873).
Image:SavrasovAK VesDen VLA.jpg|Kevätpäivä (1873)
Image:Savrasov rafts.JPG|Lautat (1873).
Image:Savrasov VecherPerelet OD.jpg|Ilta. Lintujen muutto, (1874)
Image:Savrasov monastery gate.JPG|Luostarin portit (1875).
Image:Savrasov spring thaw.JPG|Aikainen kevät. Suojasää. (1880-luku).
Image:Savrasov ogorody.JPG|Kevät. Keittiöpuutarha (1893).
Image:Savrasov rasputitsa.JPG|Kelirikko (1894)


## Aiheesta muualla